62 



for en stor Del at være selvlysende, idet Lyskilden 

 rimeligvis er glødende Luftarter, medens de ogsaa tilbage- 

 kaste noget Sollys. Antallet af Linier eller rettere 

 Striber*) angives forskjellig, idet den med de bedste 

 Instrumenter udrustede Iagttager undertiden ser tre, medens 

 en anden kun ser en eller to. Ved noget klarere Ko- 

 meter, som Brorsens og Winneckes (begge fra 1868) 

 have derimod Iagttagelserne vist fuldkommen Overens- 

 stemmelse. Den førstnævnte Komet fremviste tre Striber, 

 en i den gule, en i den grønne og en i den blaa Del af 

 Spektret. Noget forskjelligt var Spektret af Winneckes 

 Komet, der bestod af tre Striber, som henimod den røde 

 Ende af Spektret vare skarpt begrænsede, medens de 

 mod den violette Ende vare udvaskede. En Sammen- 

 ligning med Spektret af oliedannende Gas lod Hug gins 

 erkjende en paafaldende Overensstemmelse, idet de tre 

 lyse Striber laa nøjagtig paa samme Plads i begge 

 Spektre. Den af denne udmærkede Forsker opstillede 

 Formodning, at der blandt denne Komets Bestanddele 

 vistnok var Kulbrinte tilstede i en overvejende Grad, 

 vandt almindeligt Bifald, og uden videre overførte man 

 den paa andre Kometer, hvorfor man i adskillige Afhand- 

 linger og Bøger fra de sidste Par Aar ser omtalt som 

 en afgjort Sag, at Kometerne for en væsentlig Del bestaa 

 af Kulbrinte eller Petroleum. Men de andre analyserede 

 Kometer, af hvis Spektre der foreligger Maalinger, viste 

 ikke nogen Overensstemmelse med Kulbrinte spektret, og 



*) Spalten i Spektroskopet niaa udtages eller udvides stærkt ved 

 Iagttagelse af Kometspektre, da der af det svage Lys ikke kan 

 trænge tilstrækkeligt igjennem Spalten til at danne el synligt 

 Spektrum. Man ser da gjennem Prismerne alene flere Lys pletter 

 eller adskilte Striber. 



